**Ministru kabineta noteikumu projekta**

**„Grozījumi Ministru kabineta 2010.gada 6.jūlija noteikumos Nr.608 „Noteikumi par peldvietu ūdens monitoringu, kvalitātes nodrošināšanu un prasībām sabiedrības informēšanai””**

 **sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1.  | Pamatojums |  Eiropas Parlamenta un Padomes Direktīva 2006/7/EK (2006.gada 15.februāris) par peldvietu ūdens kvalitātes pārvaldību un Direktīvas 76/160/EEK atcelšanu (turpmāk - Direktīva) un Komisijas Īstenošanas lēmums (2011.gada 27.maijs), ar ko saskaņā ar Eiropas Parlamenta un Padomes Direktīvu 2006/7/EK nosaka simbolu, lai informētu sabiedrību par peldvietu ūdens klasifikāciju un peldēšanās aizliegumu vai ieteikumu nepeldēties (turpmāk – Komisijas Īstenošanas lēmums). |
| 2. | Pašreizējā situācija un problēmas |  Direktīvas 12.panta 1.punkta (a) apakšpunktā ir noteikts, ka dalībvalstis nodrošina sabiedrības informēšanu par pašreizējo peldvietu ūdens klasifikāciju un peldēšanās aizliegumu vai ieteikumu nepeldēties, izmantojot skaidru un vienkāršu zīmi vai simbolu. Direktīvas 12.panta 1.punkta (a) apakšpunktā minētās prasības ir pārņemtas ar Ministru kabineta 2010.gada 6.jūlija noteikumu Nr.608 „Noteikumi par peldvietu ūdens monitoringu, kvalitātes nodrošināšanu un prasībām sabiedrības informēšanai” (turpmāk – noteikumi Nr.608) 30.1. un 30.2.apakšpunktu, kuros ir noteikts, ka peldvietas īpašnieks peldsezonas laikā nodrošina, lai viegli pamanāmā vietā būtu pieejama informācija par pašreizējo peldvietas ūdens kvalitātes klasifikāciju un par atļauju peldēties vai par peldēšanās aizliegumu, vai ieteikumu nepeldēties, šo informāciju sniedzot saprotami, izmantojot vienkāršas zīmes vai simbolus. Līdz šim nebija noteiktas prasības šo informatīvo zīmju vai simbolu attēlojumiem, peldvietas īpašnieks vai apsaimniekotājs visbiežāk izvietoja informāciju par peldvietas ūdens kvalitāti vai peldēšanās ierobežojumiem, izmantojot uzrakstus valsts valodā vai pašizdomātas zīmes vai simbolus. Līdz ar to katrā peldvietā tika atšķirīgā veidā pasniegta šī informācija un tā ne vienmēr bija saprotama peldvietas apmeklētājiem, tai skaitā peldvietas apmeklētājiem no citām valstīm.  Lai ieviestu vienotu informēšanas sistēmu ar simboliem visās Eiropas Savienības peldvietās, 2011.gada 27.maijā tika pieņemts Komisijas Īstenošanas lēmums, kurā tika noteiktas informatīvās zīmes, ar kurām informē par peldvietu ūdens klasifikāciju vai peldēšanās aizliegumu vai ieteikumu nepeldēties.  Latvija ir apņēmusies līdz nākamā gada peldsezonas sākumam (2012.gada 15.maijam) pilnībā nodrošināt Direktīvas prasību sabiedrības informēšanai par peldvietu ūdens kvalitāti ieviešanu, tai skaitā arī par informatīvo zīmju izmantošanu. Tādēļ nepieciešami grozījumi noteikumos Nr.608, izveidojot jaunu pielikumu, kurā tiks norādītas Komisijas Īstenošanas lēmumā noteiktās informatīvās zīmes, kuras varēs sākt izmantot ar nākamo peldsezonu. Ministru Kabineta 2012.gada 10.janvārā sēdē tika pieņemti noteikumi Nr.38 „Peldvietu izveidošanas un uzturēšanas kārtība” (turpmāk – noteikumi Nr.38).Noteikumos Nr.38tika apvienoti un precizēti Ministru kabineta 2008.gada 17.jūnija noteikumi Nr.454 „Peldvietu higiēnas prasības” un Ministru kabineta 2010.gada 6.aprīļa noteikumi Nr.341 „Peldvietu izveidošanas un uzturēšanas kārtība” (kuri zaudē spēku ar noteikumu Nr.38 stāšanos spēkā) un noteikts, ka termins „peldvietas īpašnieks” tiek aizstāts ar terminu „peldvietas apsaimniekotājs”. Lai normatīvajos aktos, kas regulē jautājumus par peldvietām, nodrošinātu vienotu terminoloģiju attiecībā uz peldvietas atbildīgo personu un saskaņotu noteikumu nosaukumus, noteikumos Nr.608 nepieciešams terminu „peldvietas īpašnieks” aizstāt ar terminu „peldvietas apsaimniekotājs”, kā arīnepieciešams aizstāt vārdus „normatīvajos aktos par higiēnas prasībām” ar vārdiem „normatīvajos aktos par peldvietu izveidošanas un uzturēšanas kārtību”. Pamatojoties uz iepriekš minēto, Veselības ministrija ir sagatavojusi noteikumu projektu „Grozījumi 2010.gada 6.jūlija Ministru kabineta noteikumos Nr.608 „Noteikumi par peldvietu ūdens monitoringu,kvalitātes nodrošināšanu un prasībām sabiedrības informēšanai”” (turpmāk – noteikumu projekts). |
| 3. | Saistītie politikas ietekmes novērtējumi un pētījumi | Nav veikti |
| 4. | Tiesiskā regulējuma mērķis un būtība |  Noteikumu projekta mērķis ir noteikt informatīvās zīmes peldvietas ūdens klasificēšanai un peldēšanās ierobežojumiem, kā arī veikt citus precizējumus, kas nepieciešami, lai ieviestu vienotu terminoloģiju normatīvajos aktos, kas regulē jautājumus par peldvietām. Noteikumu projekts nosaka, ka peldvietas īpašniekam peldsezonas laikā peldvietā viegli pamanāmā vietā būs jānodrošina informācija par peldvietas ūdens klasifikāciju („zemas”, „pietiekamas”, „labas” vai „izcilas” kvalitātes) un peldēšanās ierobežojumu gadījumos informācija - „ieteikums nepeldēties” vai „peldēties aizliegts”. Šī informācija būs jāizvieto, izmantojot tikai tās konkrētās informatīvās zīmes, kas noteiktas noteikumu projekta 5.pielikumā, tādejādi nodrošinot, ka visās noteikumu par peldvietu izveidi un uzturēšanu projekta 1. un 2.pielikumā minētajās peldvietās tiks izmantota vienota informācijas sistēma ar informatīvajām zīmēm, kura būs arī vieglāk pamanāma un labāk uzskatāma peldvietas apmeklētājiem.  |
| 5. | Projekta izstrādē iesaistītās institūcijas | Veselības inspekcija |
| 6. | Iemesli, kādēļ netika nodrošināta sabiedrības līdzdalība |  Noteikumu projekts neievieš jaunas prasības, bet veic esošo normu tehniskus precizējumus un papildinājumus, ieviešot vienotas informatīvās zīmes un veicot tehniskus labojumus sakarā ar vienotu terminu lietošanu normatīvajos aktos, kas regulē jautājumus par peldvietām, tādēļ plašāka sabiedrības iesaistīšana nebija nepieciešama. |
| 7. | Cita informācija |  Komisijas Īstenošanas lēmumā pieņemto informatīvo zīmju lietošana peldvietās būs jānodrošina arī citām Eiropas Savienības dalībvalstīm, līdz ar to peldvietas apmeklētāji no citām valstīm varēs atpazīt informatīvās zīmes un saprast informāciju par peldvietas ūdens kvalitāti. |

|  |
| --- |
| **II. Tiesību akta projekta ietekme uz sabiedrību**  |
| 1. | Sabiedrības mērķgrupa | Peldvietas apmeklētāji, peldvietas apsaimniekotāji, pašvaldības. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Noteikumu projekts šo jomu neskar |
| 3. | Tiesiskā regulējuma finansiālā ietekme  |  Finansiālā ietekme paredzama uz peldvietas apsaimniekotāju, kurš nodrošinās informatīvo zīmju izgatavošanu un pielietošanu. Tā kā šīs informatīvās zīmes varēs izgatavot no dažādiem materiāliem un noteiktais minimālais informatīvās zīmes lielums būs 200x400mm, finansiālās izmaksas nav iespējams noteikt.  Prognozējamā finansiālā ietekme nebūs būtiska un tā var variēt, plānojot kopējās peldvietas uzturēšanas izmaksas. |
| 4. | Tiesiskā regulējuma nefinansiālā ietekme  |  Nodrošinot visās peldvietās vienotu, viegli pieejamu un uzskatāmu informāciju (ar informatīvajām zīmēm), tiks nodrošināta peldvietas apmeklētāju labāka informētība, līdz ar to tiks garantēta lielāka drošība un iespēja izvairīties no iespējama veselības apdraudējuma (piemēram infekciju, traumatisma u.c). |
| 5. | Administratīvās procedūras raksturojums |  Katru gadu peldsezonas laikā Veselības inspekcija veiks noteikumu Nr.38 1. un 2.pielikumā minēto peldvietu ūdens kvalitātes monitoringu un novērtējumu. Ja peldvietas ūdens neatbildīs noteikumos noteiktajām prasībām, Veselības inspekcija izvērtēs un noteiks peldēšanās ierobežojumus - ieteikumu nepeldēties vai aizliegumu peldēt par to informējot arī peldvietas apsaimniekotāju, kurš peldvietā viegli pamanāmā vietā nodrošinās attiecīgās informācijas izvietojumu ar atbilstošu noteikumu 5.pielikuma 1.punktā attēloto informatīvo zīmi „Ieteikums nepeldēties” vai „Peldēties aizliegts”. Līdz nākamās peldsezonas sākumam (2012.gada 15.maijam) Veselības inspekcija veiks noteikumu Nr.38 1. un 2.pielikumā minēto peldvietu ūdens pirmo klasificēšanu. Ņemot vērā attiecīgās peldvietas ūdens kvalitātes informācijas kopumu par pēdējiem 4 gadiem, peldvietas ūdeni klasificēs kā „zemas”, „pietiekamas”, „labas” vai „izcilas” kvalitātes ūdeni, par to informēs arī peldvietas apsaimniekotāju, kurš peldsezonas laikā viegli pamanāmā vietā nodrošinās attiecīgās informācijas izvietojumu ar atbilstošu noteikumu 5.pielikuma 2.punktā attēloto informatīvo zīmi „Izcila peldvietas ūdens kvalitāte”, „Laba peldvietas ūdens kvalitāte”, „Pietiekama peldvietas ūdens kvalitāte” vai „Zema peldvietas ūdens kvalitāte”. |
| 6. | Administratīvo izmaksu monetārs novērtējums  | Noteikumu projekts šo jomu neskar |
| 7. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
|  1. |  Saistības pret Eiropas Savienību |  1)Eiropas Parlamenta un Padomes Direktīva 2006/7/EK (2006.gada 15.februāris) par peldvietu ūdens kvalitātes pārvaldību un Direktīvas 76/160/EEK atcelšanu; 2)Komisijas Īstenošanas lēmums (2011.gada 27.maijs) ar ko saskaņā ar Eiropas Parlamenta un Padomes Direktīvu 2006/7/EK nosaka simbolu, lai informētu sabiedrību par peldvietu ūdens klasifikāciju un peldēšanās aizliegumu vai ieteikumu nepeldēties. |
|  2. |  Citas starptautiskās saistības |  Noteikumu projekts šo jomu neskar |
|  3. |  Cita informācija |  Nav |

|  |
| --- |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums |  1)Eiropas Parlamenta un Padomes Direktīva 2006/7/EK (2006.gada 15.februāris) par peldvietu ūdens kvalitātes pārvaldību un Direktīvas 76/160/EEK atcelšanu |
|    |
|  A |  B |  C |  D |
| Attiecīgā ES tiesību akta panta numurs (uzskaitot katru tiesību aktavienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Direktīvas 12.panta 1.punkta (a) apakšpunkts | 30.1. un 30.2.apakšpunkts5.pielikuma I. un II.daļa | Tiek pārņemtas pilnībā | Neparedz stingrākas prasības nekā minētās ES tiesību akta vienības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas.Kādēļ? |  Noteikumu projekts šo jomu neskar |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem. |  Noteikumu projekts šo jomu neskar |
|  Cita informācija | Citas Direktīvas 2006/7/EK normas jau ir pārņemtas noteikumos Nr.608 un noteikumos Nr.38. |

|  |  |
| --- | --- |
| Attiecīgā ES tiesību akta datums, numurs un nosaukums | 2)Komisijas Īstenošanas lēmums (2011.gada 27.maijs) ar ko saskaņā ar Eiropas Parlamenta un Padomes Direktīvu 2006/7/EK nosaka simbolu, lai informētu sabiedrību par peldvietu ūdens klasifikāciju un peldēšanās aizliegumu vai ieteikumu nepeldēties. |
|    |
|  A |  B |  C |  D |
| Attiecīgā ES tiesību akta panta numurs (uzskaitot katru tiesību aktavienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Komisijas Īstenošanas lēmuma 1.panta 1.punkts  | 30.2.apakšpunkts5.pielikuma I.daļa | Tiek pārņemtas pilnībā | Neparedz stingrākas prasības nekā minētās ES tiesību akta vienības |
| Komisijas Īstenošanas lēmuma 1.panta 2.punkts  | 30.1.apakšpunkts, 5.pielikuma II.daļa | Tiek pārņemtas pilnībā | Neparedz stingrākas prasības nekā minētās ES tiesību akta vienības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas.Kādēļ? |  Noteikumu projekts šo jomu neskar |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem. |  Noteikumu projekts šo jomu neskar |
|  Cita informācija | Nav |

|  |
| --- |
| **2.tabula****Ar tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem****Pasākumi šo saistību izpildei** |
|  Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums |  Noteikumu projekts šo jomu neskar |
|    |
|  A |  B |  C |
|  Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei |  Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde |  Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz attiecīgu skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Noteikumu projekts šo jomu neskar |  Noteikumu projekts šo jomu neskar |  Noteikumu projekts šo jomu neskar |
|    |    |    |
|  Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām |  Noteikumu projekts šo jomu neskar |
|  Cita informācija |  Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas  | Veselības inspekcija |
| 2. | Projekta izpildes ietekme uz pārvaldes funkcijām | Noteikumu projekts šo jomu neskar |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Noteikumu projekts šo jomu neskar |
| 4. | Projekta izpildes ietekme uz pārvaldes institucionālo struktūru. | Noteikumu projekts šo jomu neskar |
| 5. | Projekta izpildes ietekme uz pārvaldes institucionālo struktūru.Esošo institūciju reorganizācija | Noteikumu projekts šo jomu neskar |
| 6. | Cita informācija | Nav. |

Anotācijas III, IV un VI sadaļa – projekts šīs jomas neskar.

**Veselības ministre I. Circene**

30.01.12. 14:35

1983

A.Kalniņa

67876148, Astra.Kalnina@vm.gov.lv